ตั้งสติก่อนเคาะ!
*สถานการณ์ของตลาดหุ้นไทยอาจไม่สดใสซาบซ่าเหมือนกับที่ใครหลายคนคาดหวัง  แต่สำหรับความคิดของอีฉันกลับมองเป็นเรื่องที่ดีมากๆ เพราะเป็นการลดอุณหภูมิความร้อนแรง เพื่อทำให้ดัชนีเข้าสู่โหมดของการพักฐานเพื่อรอจังหวะเทคตัวขึ้นรอบใหม่ ส่งผลให้สถานการณ์ในระหว่างนี้เต็มไปด้วยความผันผวนมากมายหลายเรื่อง จึงต้องวางแผนการเล่นให้รัดกุมมากขึ้นกว่าเดิมนะคะ
14 ก.ย. 2560

เจาะกระดาน : โมนิก้าและทีมงาน
*สถานการณ์ของตลาดหุ้นไทยอาจไม่สดใสซาบซ่าเหมือนกับที่ใครหลายคนคาดหวัง  แต่สำหรับความคิดของอีฉันกลับมองเป็นเรื่องที่ดีมากๆ เพราะเป็นการลดอุณหภูมิความร้อนแรง เพื่อทำให้ดัชนีเข้าสู่โหมดของการพักฐานเพื่อรอจังหวะเทคตัวขึ้นรอบใหม่ ส่งผลให้สถานการณ์ในระหว่างนี้เต็มไปด้วยความผันผวนมากมายหลายเรื่อง จึงต้องวางแผนการเล่นให้รัดกุมมากขึ้นกว่าเดิมนะคะ
*เนื่องจากอาการเด้งขึ้นไปถึงระดับ 1,652.51 จุด สุดท้ายโรยตัวลงมาปิดที่ 1,642.94 จุด ลบไป 0.61 จุด ด้วยมูลค่า 5.36 หมื่นล้านบาท เมื่อหักลบไปกลับเท่ากับทรุดลงมา 10 จุด “โมนิก้า” มองเป็นเรื่องที่นักลงทุนต้องหยุดคิดเพื่อมองหาเหตุผลซัพพอร์ตการเข้าซื้อหุ้นเพิ่มเติม เพราะสิ่งที่เห็นในจังหวะนี้มันไม่มีอะไรที่ทำให้รู้สึกอุ่นใจเลยสักอย่าง  จึงต้องมองทุกอย่างให้เป็นระบบพะยะค่ะ
*โดยสิ่งหนึ่งที่เห็นได้ชัดในเที่ยวนี้คือ ไม่เจ๋งจริง! ตัวเลขทางเศรษฐกิจไม่ซัพพอร์ตเลยสักอย่าง ส่งผลให้การทะยานขึ้นของหุ้นในเที่ยวนี้เป็นเพียงการโยกเงินไปมาระหว่าง TFEX  กับ SET  จึงเป็นเรื่องที่น่ากังวลใจในระยะยาว เพราะเป็นการขึ้นบนความเชื่อมากกว่าความจริง “โมนิก้า” ถึงสงสัยเหลือเกินกว่า หุ้นไทยเดินมาถึงจุดนี้ได้อย่างไร? ใครรู้ช่วยตอบหน่อยนะจ๊ะ
*เหมือนกับการเปิดตัวของไอโฟน 8 เอาเข้าจริงก็ไม่เปรี้ยงปร้างอย่างที่หลายคนคาดหวัง “โมนิก้า” ถึงเห็นผู้คนมากมายบ่นเป็นหมีกินผึ้ง พร้อมกับแสดงอาการ so sad ให้เห็นตลอดทั้งวันแบบนี้ เดี๊ยนถึงเห็นหุ้นหลายตัวที่เกี่ยวพันกับการเปิดโทรศัพท์รุ่นใหม่เริ่มอ่อนตัวกันอย่างถ้วนหน้า เพราะมันทำนายได้ทันทีว่า รายได้และกำไรคงไม่เข้าเป้าเหมือนกับที่หลายคนคาดหวังนะซี
*ส่วนหุ้นที่โดนกระทบหนักในเที่ยวนี้คงหนีไม่พ้น COM7 หลังขึ้นมาด้วยโลกทั้งใบเป็นสีชมพู พอเอาเข้าจริงกลายเป็นสีเลือด แถมของจริงผิดไปจากที่มองกันไว้เยอะเสียด้วย วานนี้ถึงเริ่มมีแรงเทขายไหลออกมาเรื่อยๆ จนหุ้นทรุดลงมากองอยู่ที่ 13.60 บาท ลบไป 0.30 บาท หรือลงไป 2% ด้วยมูลค่า 754 ล้านบาท “โมนิก้า” มองเป็นจังหวะที่ต้องเปลี่ยนตัวเล่นแล้วล่ะค่ะ
*โดยตัวเลือกที่ดีสำหรับเที่ยวนี้ “โมนิก้า” มองไปที่หุ้น CSL ก่อนใครเพื่อน เพราะของมันแบเบอร์มาตั้งแต่วันก่อนแล้วว่า หุ้นต้องวิ่งขึ้นไปยืน 7.80 บาท หลังพ่อบุญทุ่ม ADVANC  ประกาศกว้านซื้อหุ้นจากกลุ่มผู้ถือหุ้นใหญ่ 2 รายจำนวน 56%  ส่งผลให้นักกลยุทธ์มองราคาหุ้นที่ 7.35 บาท ลบไป 0.05 บาท น่าจะเป็นไฟต์บังคับให้หุ้นถีบตัวขึ้นไปอีก..หากผิดไปจากนี้ ก็ตัวใครตัวมัน พร้อมกับคำแซว สิงคโปร์โตก..ให้ขึ้นใจ..อิอิอิ
*ในขณะเดียวกัน “โมนิก้า” ก็อยากให้แฟนคลับหันไปมอง THCOM ซึ่งเป็นผู้ถือหุ้นใหญ่ใน “ซีเอส ล็อกซอินโฟฯ” อย่างพร้อมเพรียง เพราะเป็นคนรับเงินจากดีลขายหุ้นแบบเนื้อๆ เน้นๆ วานนี้ถึงเห็นพวกนกรู้กระโจนใส่หุ้นกันอย่างเมามัน จนหุ้นวิ่งขึ้นมาปิดที่ 17.20 บาท บวกไป 1.80 บาท หรือขึ้นไป 11.70% ด้วยมูลค่า 573 ล้านบาท มันเป็นช็อตที่นักเล่นต้องตีแวลูหาราคาเหมาะสมกันเองนะจ๊ะ
*ประเด็นดังกล่าวทำให้ “โมนิก้า” ต้องขออนุญาตทำตัวเป็นผู้รู้อีกนิดหนึ่ง เพราะแทงทั้งทีก็ต้องแทงให้มิดด้าม  เดี๋ยวแฟนคลับจะอารมณ์เสีย หากแทงแบบครึ่งๆ กลางๆ เพราะถ้าดูภายใต้สมมุติฐานรับเงินค่าหุ้นเข้ามา 2 พันล้านบาท บวกกับกำไรที่ทำได้ขั้นต่ำอีก 500 ล้านบาท กำไรต่อหุ้นขั้นต่ำปีนี้จะอยู่ที่ 2.50 บาท เดี๊ยนถึงอยากให้นักเล่นใส่ค่า P/E กันเอาเอง เพื่อถอดสมการดังกล่าว..หากใช้ค่าพีอี 10 เท่า ได้ราคา 25 บาท หรือขยับขึ้นเป็นพีอี 15 เท่า ได้ราคา 37.50 บาท จึงขอแนะนำให้เลือกกันเอาเองค่ะ
*เหมือนกับการดันหุ้น RS แบบสุดติ่งกระดิ่งแมว “โมนิก้า” มองเป็นช็อตที่โอเว่อร์รีแอ๊คแบบสุดๆ เพราะเดี๊ยนไม่ทราบเหตุผลที่ทำให้หุ้นวิ่งระเบิดระเบ้อ แถมหุ้นตัวนี้ไม่มี P/E ได้อีกต่างหาก จึงแปลกใจที่หุ้นวิ่งขึ้นมายืนที่ 18 บาท บวกไป 1.20 บาท หรือขึ้นไป 7.15% ด้วยมูลค่า 360 ล้านบาท หากยึดหลักตรงนี้เป็นที่ตั้ง ไตรมาส 3 กับไตรมาส 4 ต้องทำกำไรรวมกันไม่ต่ำกว่า 300 ล้านบาท ขณะที่ครึ่งปีแรกทำได้แค่ 100 ล้านบาท..มันไหวหรือเปล่าตัวเอง?
*เช่นเดียวกับในรายของ STA ทะยานขึ้นมาปิดที่ 13.50 บาท บวกไป 0.60 บาท หรือขึ้นไป 4.65% ด้วยมูลค่า 209 ล้านบาท “โมนิก้า” ถือเป็นประเด็นที่แฟนคลับต้อง “คิด..วิเคราะห์..แยกแยะ” เพื่อทำให้เห็นภาพของหุ้นตัวนี้ชัดขึ้นกว่าเดิม เนื่องจากข้อมูลที่เอามาบลิ้วกระแสในช่วงนี้เป็นเรื่องเทิร์นอะราวด์ ไม่ได้มีเรื่องอะไรมากไปกว่านี้อีกแล้ว จึงต้องดูกันเอาเองว่า จริงไหม? เพราะไตรมาส 2 ก็เพิ่งทำทีเหมือนเอาจริง สุดท้ายคุณก็หลอกดาวอีกแล้ว!